Ο **Κυριάκος Νεκτάριος Τοχούρογλου** (γεννημένος στις 13 Αυγούστου 1972 στο Σίδνεϋ της Αυστραλίας) είναι επαγγελματίας ποδοσφαιριστής που αγωνίζεται στη θέση του τερματοφύλακα. Παρά το γεγονός ότι δεν διαθέτει ιδιαίτερο σωματικό ύψος για τερματοφύλακα (1,81εκ.), ο Κυριάκος Τοχούρογλου κατάφερε χάρη στην αλτικότητά του να πραγματοποιήσει κατά καιρούς εξαιρετικές επεμβάσεις και να εδραιωθεί σαν ένας από τους ευγενέστερους τερματοφύλακες που πέρασαν από τα γήπεδα της Α' εθνικής της Ελλάδας και της Αυστραλίας στην οποία αγωνίζεται σήμερα.

Καριέρα
-------

Ο Κυριάκος Τοχούρογλου έκανε τα πρώτα του ποδοσφαιρικά βήματα σε ηλικία μόλις 9 ετών και συγκεκριμένα το 1981, χρονιά την οποία εντάχθηκε στις ακαδημίες της Γλέιντσβιλ Ράιντ Μάτζικ, ομάδα της Αυστραλίας. Το 1983, ο Τοχούρογλου αναγκάστηκε να ταξιδέψει μαζί με τους γονείς του στην Ελλάδα αφήνοντας πίσω την Αυστραλία.

Η πρώτη ελληνική ομάδα στην οποία αγωνίστηκε ο Τοχούρογλου ήταν η Δόξα Δράμας. Αν και ήταν μόνο 19 ετών, ο Κυριάκος Τοχούρογλου πήρε αρκετές ευκαιρίες κάτω από τα γκολποστ της ομάδας της Δράμας και παρά το χαμηλό του ύψος κατάφερε σε πολλές περιπτώσεις να υπερασπιστεί με επιτυχία την εστία του. Στην Δόξα Δράμας πραγματοποίησε συνολικά 52 εμφανίσεις σε δύο χρόνια.

Το καλοκαίρι του 1994 μέτα από την εξαιρετική εμφάνιση του στον αγώνα της Δοξας Δράμας, της οποίας ήταν τερματοφύλακας, εναντίον του Ολυμπιακού, η οποία έκανε τον τους παράγοντες του ολυμπιακού να θέλουν να τον απορροφήσουν στην ομάδα τους, ο Τοχούρογλου μεταπήδησε στον Ολυμπιακό Πειραιώς τον οποίο παρέμεινε επίσης για δύο χρόνια πραγματοποιώντας συνολικά 17 εμφανίσεις.

Τον Ιούλιο του 1996, ο Κυριάκος Τοχούρογλου μεταπήδησε στον Πανηλειακό, στον οποίο παρέμεινε για ένα χρόνο πραγματοποιώντας 32 συμμετοχές ως βασικός. Οι πολύ καλές του εμφανίσεις οδήγησαν την διοίκηση του Ολυμπιακού Πειραιώς στο να δώσει μια δεύτερη ευκαιρία στον Τοχούρογλου να παραμείνει στην ομάδα. Ο Ολυμπιακός του έδωσε την ευκαιρία να αγωνιστεί μεταξύ άλλων και σε μεγάλες ευρωπαικές διοργανώσεις όπως το Τσάμπιονς Λιγκ (6 συμμετοχές) και το Κύπελλο ΟΥΕΦΑ (2 συμμετοχές). Συνολικά στη δεύτερη θητεία του στον Ολυμπιακό, ο Τοχούρογλου πραγματοποίησε 58 συμμετοχές, ενώ παράλληλα κατέκτησε 3 Πρωταθλήματα Ελλάδος (1998, 1999, 2000) και 1 Κύπελλο Ελλάδος (1999).

Το 2000, ο Τοχούρογλου αποφάσισε να ταξιδέψει στη Θεσσαλονίκη για χάρη του ΠΑΟΚ, στον οποίο παρέμεινε για 8 χρόνια, και συγκεκριμένα μέχρι το 2008. Με τον ΠΑΟΚ πραγματοποίησε συνολικά 144 συμμετοχές ενώ κατέκτησε και δύο Κύπελλα Ελλάδας το 2001 και το 2003.

Μετα από 8 χρόνια στον ΠΑΟΚ ο Κυριακος Τοxούρογλου αποχώρησε απ την ομάδα και προέβη στην απόκτηση του διπλώματος του ως προπονητής. Έκανε την πρακτική του ως προπονητής τερματοφυλάκων στην ομάδα της Σκοντα Ξανθης όπου και παρέμεινε μέχρι το 2010. Τον Αύγουστο του 2011, ο Τοχούρογλου αποφάσισε να επιστρέψει στην Αυστραλία και να αγωνιστεί στην ομάδα από την οποία ξεκίνησε την καριέρα του, την Γλέιντσβιλ Ράιντ Μάτζικ για τις αποδόσεις του στην οποία έχει κερδίσει το βραβείο του "Τερματοφύλακα της χρονιάς" επί 5 συναπτά έτη το 2011,2012, 2013, 2014, 2015 αλλα και το 2018 και να ασχοληθεί ως υπεύθυνος, προπονητής και γενικός σκάουτερ των ακαδημιών του Ολυμπιακού στην Αυστραλία.

Πηγές
-----

* Υπεύθυνος ακαδημιών του Ολυμπιακού στην Αυστραλία ο Τοχούρογλου
* 
*